**PRIMORSKI POKALNI TEKI SEZONA 2016**

**Osnovna pravila članskega pokalnega tekmovanja 2016**

V sezoni 2016 bo v okviru Primorskih pokalnih tekov (v nadaljevanju: PPT) organiziranih 11 članskih tekov in **3. Istrski maraton v Piranu (http://www.istrski-maraton.si/)**, ki se bo štel za ODPRTO PRVENSTVO PRIMORSKE v **maratonu** ter **Bovec MARATON (http://www.bovecmaraton.si/)**, ki se bo štel za ODPRTO PRVENSTVO PRIMORSKE v **polmaratonu**. PPT bodo potekali po Pravilih za atletska tekmovanja, po pravilih Mednarodne atletske federacije (IAAF) in teh pravilih.

Vseh 11  tekov je točkovalnih. Izjema sta 3. Istrski maraton in Bovec MARATON (OP PRIMORSKE v polmaratonu in maratonu), katera ne štejeta v točkovanje in ne v udeležbo.

Točkovalni tek pomeni da:

- prinaša točke v absolutnem seštevku,

- prinaša točke v seštevku kategorij,

- se štejejo za udeležbo.

Točkovanje PPT 2016 (absolutno in po kategorijah) ter udeležba se vodi po imenu in priimku tekača. Točke in udeležbe tako nabirajo vsi tekači, kateri se udeležijo teka. Uvrstitev se točkuje v absolutni konkurenci in v posamezni kategoriji enako. Sistem točkovanja je naslednji:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **mesto** | **točke** | **mesto** | **točke** | **mesto** | **točke** | **mesto** | **točke** | **mesto** | **točke** |
| 1. | 100 | 11. | 70 | 21. | 50 | 31. | 30 | 41. | 10 |
| 2. | 96 | 12. | 68 | 22. | 48 | 32. | 28 | 42. | 9 |
| 3. | 92 | 13. | 66 | 23. | 46 | 33. | 26 | 43. | 8 |
| 4. | 88 | 14. | 64 | 24. | 44 | 34. | 24 | 44. | 7 |
| 5. | 84 | 15. | 62 | 25. | 42 | 35. | 22 | 45. | 6 |
| 6. | 80 | 16. | 60 | 26. | 40 | 36. | 20 | 46. | 5 |
| 7. | 78 | 17. | 58 | 27. | 38 | 37. | 18 | 47. | 4 |
| 8. | 76 | 18. | 56 | 28. | 36 | 38. | 16 | 48. | 3 |
| 9. | 74 | 19. | 54 | 29. | 34 | 39. | 14 | 49. | 2 |
| 10. | 72 | 20. | 52 | 30. | 32 | 40. | 12 | 50. | 1 |
|   |   |   |   |   |   |   |   | nad 50. mestom | 1 |

V skupno pokalno točkovanje se šteje osem (8) najboljših uvrstitev - slabše uvrstitve se ne upošteva. To število osmih (8) tekov je tudi pogoj za izpolnjeno udeležbo. Vsi tekači, ki izpolnijo pogoj udeležbe so prejemniki priznanj akcije Olimpijskega komiteja - Slovenija teče (http://www.olympic.si/sport-za-vse/slovenija-tece/predstavitev/) in nagrad PPT.

Za uvrstitev v končno razvrstitev morajo tekači sodelovati vsaj na 5. tekih. V primeru enakega števila točk je boljši tisti tekač, ki ima več tekov. Naslednji kriterij je boljša uvrstitev na posamezni tekmi.

Ugovore na rezultate ali izvedbo teka se morajo podati v roku 30 minut po uradni objavi rezultatov na vsaki tekmi. Organizator teka je odgovoren, da se uradno zabeleži čas objave rezultatov teka. Ugovor tekača, njegovega zastopnika ali uradnega predstavnika ekipe je treba podati ustno odgovorni osebi tekmovanja, če pa ta ni dosegljiv se ugovor vloži v tehnično informacijskem centru organizatorja teka. Vse ugovore v zvezi nepravilnosti točkovanja na posameznih tekih in v skupni razvrstitvi po posameznem teku je potrebno posredovati **najkasneje do 20. oktobra 2016 do 12.00 ure, poznejši ugovori niso več mogoči in se jih ne upošteva. Ugovore se pošiljajo LENART PRIMOŽIČ mob: 040 135 691 ter na email: lenart.primozic@timingpoljane.si**

V kolikor tekač ni zadovoljen z rešitvijo na podlagi podanega ugovora lahko poda pisno pritožbo pritožbeni komisiji PPT v sestavi Marjan Tavčar, Peter Domevšček in Robert Mikuž. Pritožbena komisija se posvetuje z vsemi ustreznimi osebami in sporoči svojo odločitev v roku 8 dni. Pisno pritožbo je potrebno poslati na e-naslov: marjantavcar@gmail.com, ali peter.domevscek@prc.si

oziroma robert.mikuz@siol.net

**Startnina**

Startnina tekov (točkovalnih) znaša max. 10,00 EUR. **Istrski maraton v Piranu in Bovec Maraton** nista pod organizacijskim okriljem PPT in startnino določa organizator samostojno. Udeleženci nastopajo na lastno odgovornost in soglašajo z uradno objavo rezultatov.

**Razno**

Koordinacijski odbor v sestavi: koordinator, pomočnik koordinatorja 1 in pomočnik koordinatorja 2, lahko kadarkoli spremeni oziroma dopolni zgoraj zapisana pravila. Seveda se v tem primeru poda tudi pojasnilo za to odločitev.

**Članske kategorije v sezoni PPT 2016**

Članske kategorije so poleg ABSOLUTNO MOŠKI in ABSOLUTNO ŽENSKE še v 11 starostnih kategorijah za moške in v 5 starostnih kategorijah za ženske, in sicer:

**Moški**

|  |  |
| --- | --- |
| A (mlajši od 18 let pogojno) | do vključno 24 let (do 1992) |
| B | od 25 do 29 let (1991-1987) |
| C | od 30 do 34 let (1986-1982) |
| D | od 35 do 39 let (1981-1977) |
| E | od 40 do 44 let (1976-1972) |
| F | od 45 do 49 let (1971-1967) |
| G | od 50 do 54 let (1966-1962) |
| H | od 55 do 59 let (1961-1957) |
| I | od 60 do 64 let (1956-1952) |
| J | od 65 do 69 let  (1951-1947) |
| K | nad 70 let  (1946 in starejši)  |

**Ženske**

|  |  |
| --- | --- |
| A (mlajše od 18 let pogojno) | Do vključno 24 let (do 1992) |
| B | od 25 do 34 let (1991-1982) |
| C | od 35 do 44 let (1981-1972) |
| D | od 45 do 54 let (1971-1962) |
| E | nad 55 let (1961 in starejše) |